قدیم مصر کے سلاسل شاہی کی فہرست
ذیل میں فراعنۂ مصر کی فہرست درج ہے فرعون کسی خاص شخص کا نام نہیں بلکہ اصلا یہ لقب ہے جو قدیم مصر کے بادشاہوں کے لیے استعمال ہوتا تھا فرعون کے لغوی معنی عظیم گھر ہیں اس سے مراد بادشاہ کا محل تھاـ فراعنہ کے عہد میں یہ اعتقاد عام تھا کہ تمام فرعون مصری دیوتاؤں کی اولاد ہیں جس طرح چین کے بادشاہ کو خاقان روس کے بادشاہ کو زار روم کے بادشاہ کو قیصر اور ایران کے بادشاہ کو کسری کہتے تھے اسی طرح مصر کے بادشاہ فرعون کہلاتے تھے فرعون اصل میں فارا اوہ تھا مصری زبان میں فارا محل کو کہتے ہیں اور اوہ کے معنی اونچے کے ہیں چنانچہ فارا اوہ کے معنی ہوئے اونچا محل اس سے شاہ مصر کی ذات بھی مراد ہوتی تھی